laion/Wikipedia-Exotic huggingface dataset:
זונדה

האם התכוונתם ל... זונדה (הזנה) – צינורית המאפשרת הזנה אנטרלית דרך האף זונדה (רפואת שיניים) – מכשיר בשימוש דנטלי לבדיקת שלמות השן תלות זונדה – תלות בהזנה שלא דרך הפה בתינוקות ובפעוטות ניצן והזונדה – ספר ילדים בעברית המספר את סיפורה של ילדה וחייה עם הזונדה פגאני זונדה – מכונית-על איטלקית זונדה (שפה) (Zunda) - משפחת שפות משפות הבנטו, אליה שייכת גם שפת הזולו סונדה
ראיין ברטרנד

ראיין דומיניק ברטרנד (באנגלית: Ryan Dominic Bertrand; נולד ב-5 באוגוסט 1989 בלונדון שבאנגליה) הוא כדורגלן אנגלי המשחק בעמדת המגן בקבוצת הכדורגל לסטר סיטי. ברטרנד נולד בסאות'וורק, לונדון, והחל את קריירת הנוער שלו בג'ילינגהאם, לפני שחתם בצ'לסי ביולי 2005. הוא עלה ממחלקת הנוער של צ'לסי לקבוצה הבוגרת ונשלח בהשאלה למועדונים שונים בין השנים 2006–2011. את הופעת הבכורה המלאה שלו בצ'לסי הוא ערך ב-20 באפריל 2011, שש שנים לאחר שהצטרף לקבוצה, במשחק מול בירמינגהאם סיטי. בעונת 2011/2012 חתם ברטרנד על חוזה חדש לארבע שנים בצ'לסי בתור המחליף של אשלי קול, אותו תיאר כ"מודל לחיקוי פנטסטי". ב-19 במאי 2012, ברטרנד הפך לשחקן הראשון שערך את הופעת הבכורה שלו בליגת האלופות בגמר, כשהוא פתח בתפקיד חדש לו – קשר שמאלי, מלפני קול ששיחק מגן שמאלי; צ'לסי גברה 4–3 על באיירן מינכן בפנדלים. במדי צ'לסי, הוא זכה בין היתר בגביע ה-FA, הליגה האירופית ובליגת האלופות. ברטרנד מייצג את הנבחרת הבוגרת של אנגליה, לאחר שייצג את אנגליה עד גיל 17, עד גיל 18, עד גיל 19, עד גיל 20, עד גיל 21, וייצג גם את נבחרת בריטניה באולימפיאדת לונדון ב-2012. ב-15 באוגוסט 2012 ערך את הופעת הבכורה שלו בנבחרת הבוגרת של אנגליה, במשחק ידידות מול איטליה, שהסתיים בניצחון 2–1 לטובת אנגליה. בשנת 2005, בעודו בן 16, נרכש ברטנארד נרכש על ידי צ'לסי עבור סכום של 125 אלף פאונד והחל לשחק בקבוצת הנערים של המועדון. לאחר מכן, במשך כ-5 שנים, הושאל לקבוצת שונות בכדורגל האנגלי. ברטנארד ערך את הופעות הבכורה המחודשת שלו בקבוצה הבוגרת ב-20 באפריל 2011, במשחק נגד ברמינגהאם, בו הוא גם בישל שער. במשך השנתיים הבאות, החל לשחק באופן תדיר יותר במדי הקבוצה, בעיקר כמחליף, כולל במספר ממשחקיה החשובים – גמר ליגת האלופות, משחק מגן הקהילה והסופר קאפ האירופאי. ב-30 ביולי 2014 הושאל בפעם השביעית לסאות'המפטון, ב-2 בפברואר 2015 חתם באופן קבוע בקבוצה לארבע וחצי שנים. ב-15 ביולי 2021 חתם בלסטר סיטי לשנתיים. ברטנארד ערך את הופעות הבכורה שלו במדים הלאומיים במשחק ידידות נגד נבחרת איטליה, ב-10 באוגוסט 2012. מאוחר יותר, ב-11 בספטמבר 2012, נכנס כמחליף במשחק מוקדמות גביע העולם נגד אוקראינה, במה שהייתה הופעתו הראשונה במשחק רשמי. צ'לסי ליגת האלופות: 2011/2012 הליגה האירופית: 2012/2013 גביע ה-FA‏: 2011/2012 מדיה וקבצים בנושא ראיין ברטרנד בוויקישיתוף ראיין ברטרנד, באתר Transfermarkt ראיין ברטרנד, באתר Soccerway ראיין ברטרנד, באתר BDFutbol ראיין ברטרנד, באתר WorldFootball.net ראיין ברטרנד, באתר National Football Teams ראיין ברטרנד, באתר FootballDatabase.eu
פטר, מלך הונגריה

פטר אורסאולו (בהונגרית: Peter Orseolo‏, Péter I (פטר הראשון) או Velencei Péter (פטר הוונציאני); בין 1010 ל-1015–1046 או 1059) היה מלך הונגריה פעמיים, פעם ראשונה לאחר מותו של אישטוון הראשון, מלך הונגריה בין השנים 1038 ל-1041, בה הודח על ידי שמואל אבא, מלך הונגריה ובפעם השנייה לאחר קרב מנפו, בין 1044 ל-1046. ניהל מדיניות של חיזוק הנצרות בממלכה שזה-עתה התנצרה ועדיין התקיים בה ציבור עובדי אלילים גדול והתקרב אל האימפריה הרומית הקדושה עד כדי ויתור קצר ימים על עצמאותה של הונגריה. נולד בוונציה לאחותו של מלך הונגריה אישטוון הראשון. אביו היה אוטונה אורסאולו, הדוג'ה של ונציה. ב-1026 הודח אביו ונמלט לקונסטנטינופול, בעוד פטר ואמו חזרו להונגריה לחצר דודו המלך. לאחר מותו של אימרה, בנו היחיד של המלך, ב-1031 מינה אישטוון את פטר כיורשו וציווה לו שישלים את מהלך התנצרותה של הממלכה. ב-15 באוגוסט 1038 מת המלך אישטוון ופטר עלה על הכס ללא התנגדות. מדיניותו התמקדה בצווים נגד הפאגאנים והחרמת רכושם ובהחלפת האצולה הוותיקה לבית ארפאד באצילים ממדינות גרמניה ואיטליה. בסתיו 1041 קושרים מבני משפחתה של המלכה גיזלה (אלמנתו של המלך אישטוון) עשו יד אחת עם ראשי שבטים פאגאניים הדיחו את פטר מכסאו ואילצו אותו להימלט, תוך שהם ממנים את שמואל אבא למלך. פטר נמלט לרגנסבורג, בה שהה באותה עת היינריך השלישי, קיסר האימפריה הרומית הקדושה, והציע לו את אמונו ואת נאמנותה של הונגריה, אם יחזירו היינריך לשלטון. ב-1044, לאחר ניסיון כושל לכבוש את הונגריה, הצליח היינריך להכניע את שמואל אבא וצבאו הבלתי ממושמע בקרב מנפו והמליך את פטר בסקשפהרוואר. ב-26 במאי 1045 נתן פטר להיינריך הומאגיום, והפך את הונגריה לואסלית של הקיסרות הרומית הקדושה. בהמשך שלטונו נאלץ פטר להתמודד עם חוסר נאמנות של האצולה וחלק מהכמורה, עד כי נאלץ להגלות את המלכה גיזלה מארצו. הבישוף גלרט הקדוש קרא בתגובה לשניים מבני-אחיה של המלכה מגלות בקייב (אנדרש ובלה), דבר שהלהיט מרד בקיץ 1046 שבשיאו הודח פטר מכסאו והוחלף באנדראש הראשון, מלך הונגריה (אחד מאותם בני-האח של גיזלה שהושבו מגלותם), בברכתו של גלרט הקדוש. בתוך כך פנו השבטים הפגניים שסייעו למפלתו של פטר בראשות אציל ואטא (Vata) כנגד אנדרש ואף רצחו את גלרט באמצעות השלכתו בתוך חבית מראש גבעת גלרט. פטר נלקח כאסיר לעיר מלכותו, סקשפהרוואר, שם עקרו את עיניו. זמן שביו אינו ברור. הוא מת ללא בנים ונקבר בקתדרלה של פץ', שהוקמה בעת מלכותו. היסטוריה של הונגריה: מהכיבוש המדיארי עד הכיבוש העות'מאני מדיה וקבצים בנושא פטר, מלך הונגריה בוויקישיתוף
אורסאולו

אורסאולו שם משפחת אצולה מוונציה. האם התכוונתם ל... אוטונה אורסאולו – הדוג'ה ה-27 של ונציה פייטרו אורסאולו הראשון – הדוג'ה ה-23 של ונציה, קדוש נוצרי פייטרו אורסאולו השני – הדוג'ה ה-26 של ונציה פטר אורסאולו – מלך הונגריה
שימי קדוש

שמעון (שימי) קדוש (נולד ב-24 בפברואר 1966) הוא סופר, איש תקשורת ועורך דין ישראלי. קדוש נולד וגדל בחיפה. שירת בנח"ל המוצנח, ונמנה עם חברי הגרעין המייסד של קיבוץ צבעון, שם היה מרכז המשק וגזבר. בתחילת שנות ה-90 השלים תואר בלימודי קולנוע ותקשורת. סרט הגמר שלו, הפיתוי האחרון, בהשתתפות מודי בר און, מכרם ח'ורי ויעל אלמוג, זכה בפרסים והוקרן בפסטיבלים. שיר הנושא הולחן ובוצע בידי מיקי גבריאלוב. ב-1993 הקים קדוש את חברת חציל הפקות. הוא מפיק תוכניות טלוויזיה, פרסומות וסרטי תדמית, ומייצג את איש הטלוויזיה מודי בר און. ב-2003 הפיק וביים את הסרט הקצר חלומות לא עוברים בירושה העוסק בקיבוץ צבעון. קדוש השתתף בקבוצת אפיק רום שהתמודדה במכרז להקמת ערוץ 10. בנוסף, לימד תקשורת בבתי ספר תיכוניים ובמכללות. בשנים 2005–2009 למד משפטים במרכז האקדמי למשפט ולעסקים, ואחרי הסמכתו לעריכת דין פתח משרד פרטי בבנימינה. הוא חבר במערכת ביטאון לשכת עורכי הדין במחוז חיפה, בדלתיים פתוחות, ובעל טור אישי בשם הגבירה בחום במקומון גפן. ב-2010 הקים את העמותה לצדק חברתי ומשפטי, והוא עומד בראשה. בשנת 2014 כתב את השיר "אחרי שעזבת" ביחד עם יהודה פוליקר אשר גם הלחין ושר, השיר ראה אור בדיסק האחרון של יהודה פוליקר - מוזיאון החלומות. בשנת 2015 סיים בהצטיינות את לימודי התואר השני במשפטים (LL.M). בתחילת 2017 ראה אור ספרו החמישי: חיפה - ז'נבה. קדוש נשוי למיכל ואב לים, גל ויובל, ומתגורר בבנימינה. קדוש פרסם ארבעה ספרים. אחד מהם עוסק בגידול ילדים, ושניים מיועדים לילדים. שני הספרים הראשונים אוירו בידי שירה שכטר ויצאו בהוצאת ידיעות אחרונות. הספר המדריך השלם להורה החלקי (2003), הוא מדריך הומוריסטי ו"לא חינוכי". הספר מניח שמה שהורים רוצים מילדיהם הוא שקט, ומציע להיכנע לילדים ולמלא את כל רצונותיהם, בכלל זה כמויות גדולות של ממתקים וימים שלמים מול הטלוויזיה. ספר הילדים יש שלולית באוטו גלידה (2004) עוסק בילד בשם ים, אשר בונה בחלומו אוטו גלידה מקרטון, ועבר בו חוויות שונות. הספר הים של בנימינה (2007) כתוב בחרוזים ומתאר סיפורים וחוויות מן המושבה בנימינה וסביבותיה. אייר את הספר גיא מורד, והוא יצא בבנימינה, בהוצאת "גלורי". הספר חיפה- ז'נבה (2017) הוא אסופה של 34 ספורים קצרים עם אהבה ונוסטלגיה. הספר זכה לתמיכת קרן לעידוד היצירה העברית של אקו"ם. את כריכת הספר צילמה גלית שר, והוא יצא בהוצאת ניב. במהלך לימודיו לתואר במשפטים ערך קדוש, יחד עם חברו ללימודים אפרים דה האס, ראיונות עם תשעה משופטי בית המשפט העליון בדימוס, אשר פורסמו, תחת השם תשעה מן העליון - הרהורים שלאחר השפיטה, ככרך ז' (2009) של כתב העת עלי משפט. מדיה וקבצים בנושא שימי קדוש בוויקישיתוף הטור האישי "הגבירה בחום", באתר המקומון גפן כלים לשינוי חברתי, מאת שמעון שגיא, 4 בנובמבר 2011, באתר המקומון גפן הים של שימי קדוש, מאת יונתן פישר, 10 באוקטובר 2008, באתר "מגזין המושבות" שימי קדוש, דף שער בספרייה הלאומית [1] מילות השיר הפיתוי האחרון, מאת שימי קדוש, באתר הרשמי של מיקי גבריאלוב חלומות לא עוברים בירושה (חלק ראשון) באתר יוטיוב המדריך השלם להורה החלקי באתר הוצאת ידיעות אחרונות יש שלולית באוטו גלידה באתר סימניה הים של בנימינה באתר Bookme מערכת גפן, "חיפה – ז’נבה": ספר בטעם של עוד תוכנו המלא של הכרך באתר כתב העת פסק דין, מאת שמעון שגיא, 28 באפריל 2009, באתר המקומון גפן
ליאו בירגר

ליאו בירגר (בגרמנית: Leo Buerger; ‏13 בספטמבר 1879, וינה, אוסטריה – 6 באוקטובר 1943 ניו יורק, ארצות הברית) היה רופא יהודי, שימש כפתולוג וככירורג בבית החולים הר סיני בניו יורק, ומשנת 1930 היה פרופסור לכירורגיית דרכי השתן באוניברסיטת קליפורניה בלוס אנג'לס. על שמו נקראת מחלת בירגר. כמו כן שמו קשור גם במבחן בירגר שנקרא על שמו. בירגר נולד בווינה שבאוסטריה, ובהיותו כבן שנה היגרה משפחתו לארצות הברית. את לימודיו היסודיים, למדד בבתי ספר שונים בניו יורק, שיקגו ופילדלפיה, ועד לתואר שני למד במכללה של אוניברסיטת קולומביה לרופאים ומנתחים שבניו יורק. את לימודי הדוקטורט ברפואה סיים באוניברסיטת קולומביה עצמה. בתחילה עבד כרופא במשך כ-3 שנים, בבית החולים לנקס היל, שבניו יורק, ולאחר מכן, במשך שנתיים נוספות, בבית החולים הר סיני, גם הוא בניו יורק. בין השנים 1905–1907 חזר לאירופה והתנדב במרפאה הכירורגית בורוצלב (אז ברסלאו - בגרמניה) שבמערב פולין, כשהוא מגיח מפעם לפעם לסיורים לימודיים בפריז ובווינה. בשנת 1907 חזר לניו יורק, ועבד בבית החולים הר סיני, כמנתח וכפתולוג. במסגרת עבודתו בהר סיני, תיאר את המאפיינים הפתולוגיים של המחלה Thromboangiitis obliterans, שקיבלה את שמו מחלת בירגר. בין השנים 1913–1962, למדו הסטודנטים של אוניברסיטת לומה לינדה, מדעי יסוד, בקמפוס בלומה לינדה, אך נשלחו ללוס אנג'לס לרכישת ניסיון קליני.
הזמנה לשקט

הזמנה לשקט היא תערוכה בינלאומית בנושא לקות שמיעה ומוגבלויות. מטרת התערוכה היא העלאת המודעות לגבי חייהם של החרשים ובעלי לקוית שמיעה, על ידי הדמיה של התמודדות בחיי היומיום ללא חוש השמיעה. מלבד התערוכה, "הזמנה לשקט " כמו "דיאלוג בחשכה" העוסק בעיוורים הוא גם עסק חברתי יוצר מקומות עבודה עבור בעלי לקות שמיעה רחבי העולם. בשנת 2004 נפתחה תערוכה גם בישראל, במוזיאון הילדים בחולון. הוגי הרעיון הוא ד"ר אנדריאס היינקה הוגה "דיאלוג בחשיכה" והגב' ארנה כהן. בשנת 2003 נחנכה התערוכה הראשונה בפריז במוזיאון המדע לה וילט. תערוכה זו קצרה שבחים רבים בקרב מבקריה והוכתרה כתערוכה המוצלחת ביותר מזה 20 השנה האחרונות במוזיאון לה וילט. המסלול הוא בהדרכת מדריכים חירשים, במהלכו מרכיבים המשתתפים אוזניות המעמעמות כמעט לחלוטין את יכולת השמיעה. נאסר עליהם לשוחח זה עם זה, אלא באמצעות תנועות ידיים, הבעות פנים ומחוות גופניות. במהלך התערוכה מודרכים המשתתפים בפעילויות במספר חדרים ומתקשרים ללא מילים עם המדריך ושאר חברי הקבוצה. הפעילויות ברובן הן שגרתיות - תחרות קבוצות של משחק הזיכרון, הצגת רגש בצורת פנטומימה, רכישת מזון ושתייה ועוד. במוזיאון הילדים בחולון, ניתנת למשתתפים האפשרות לשאול את המדריך או המדריכה אודות חייו האישיים באמצעות מתורגמן לשפת הסימנים בסוף המסלול. דיאלוג עם הזמן דיאלוג בחשכה אתר האינטרנט הרשמי של הזמנה לשקט האתר הישראלי של התערוכה "הזמנה לשקט" בישראל - כתבה ששודרה בערוץ 2, אתר YouTube,‏ 28 ביוני 2007
יחס עתודות/תפוקה

יחס עתודות/תפוקה (באנגלית: Reserves-to-production ratio או Reserve to production ratio – ‏R/P ratio) מהווה אינדיקציה ל"תוחלת החיים" בשנים של משאב מתכלה (אנ') ומתקבל מחילוק גודל המאגר בכמות מנוצלת. בהקשר לנפט - היחס מחושב על ידי חילוק עתודות הנפט המוכחות הנותרות בסוף שנה נתונה כלשהי בתפוקת הנפט של אותה השנה, ומצביע על שנות התפוקה הנותרות בהנחה שקצב התפוקה לא ישתנה. היחס בין עתודות לתפוקת הנפט העולמית עמד על 54.2 שנות תפוקה נכון לסוף שנת 2011 (ראו לוח להלן. בפועל לא ניתן, כמובן, לקיים קצב תפוקה קבוע עד לאזילתן המוחלטת של העתודות, והתפוקה הייתה מתחילה לרדת זמן רב לפני ריקון המאגרים). בניגוד לתחזיות השחורות שהיו מקובלות בסוף שנות ה-60 וראשית שנות ה-70, לא אזלו עתודות הנפט הגלובליות. ההתפתחות הטכנולוגית בתחום החיפושים וההפקה מחד, והגידול האיטי יותר של צריכת הנפט הגולמי בכמה אזורים (ארצות הברית, האיחוד האירופי) מאידך, תרמו לכך. פיתוח שיטות גילוי ופיתוח חדשות ויעילות יותר (קבלת תמונות סייסמיות מדויקות יותר של שדות הנפט ופיתוח טכניקות קדיחה משוכללות) איפשרו גילוי עתודות נוספות בשדות קיימים. כמו כן נתגלו מאגרי נפט חדשים במימי מערב אפריקה, ברזיל, מפרץ מקסיקו, ועוד. בנוסף, קיבלו העתודות הגלובליות תוספת רצינית ממאגרי "הנפט הלא-קונבנציונלי", כמו הנפט הכבד מאוד של רצועת אורינוקו שבוונצואלה וחולות הזפת של אלברטה שבקנדה. המאגרים העצומים של פצלי נפט שהתגלו בארצות הברית בשנים האחרונות היא סיבה נוספת לאופטימיות. מקור: מבוסס על נתוני BP Statistical Review of World Energy 2012 בשנת 2011 הפיקה ערב הסעודית 11.16 מיליון חביות נפט ביום (כולל נוזלי גז טבעי ונוזלים אחרים) שהן 4.07 מיליארד חביות בשנה. בסוף 2011 נאמדו עתודות הנפט המוכחות של הממלכה ב-265.4 מיליארדי חביות. ברמת הניצול של 2011, היו אפוא עתודות מוכחות אלה מספיקות ל-65.2 שנות תפוקה. יחס עתודות/תפוקה של לוב בסוף 2011 בוודאי שלא משקף את המצב העכשווי שכן במהלך אותה השנה נפגעה תפוקת הנפט שלה קשות בגלל מלחמת האזרחים. ברמת התפוקה של 2012 (קרוב ל-1.5 מיליון חביות ביום) עתודות המדינה (הנאמדות ב-48 מיליארדי חביות בסוף 2012 על פי מקורות אחרים) היו מספיקות לכ-87 שנות תפוקה. אין גם משמעות רבה יתרה לעצם העובדה שהיחס עתודות/תפוקה של ארצות הברית עמד על 10.8 שנות תפוקה בסוף 2011. היחס הזה נע בין 8 ל-12 ב-60 השנים האחרונות. הוא היה בסביבות 12 בשנות ה-40 ושנות ה-50, ירד אל מתחת ל-10 בשנות ה-60, נע סביב 8 בשנות ה-70 וה-80, סביב 10 בשנות ה-90, וסביב 11–12 בעשור הראשון של המאה ה-21. מאז שהגיעה לשיאה בשנת 1970 נמצאה התפוקה האמריקאית במגמת ירידה מתמשכת עד לשנת 2008, ועתודות הנפט החדשות שגילתה החליפו את העתודות שהפיקו (את הנפט שהופק ונצרך). רשימת מדינות על-פי עתודות הנפט המוכחות "Oil: Proved Reserves", BP Statistical Review of World Energy, June 2012, p. 6, Notes, Reserves-to-production ratio "Reserves-to-production-ratio", English-Hebrew Energy Dictionary (Gina Cohen) [only in the English language] "reserves to production ratio (אורכב 01.02.2013 בארכיון Wayback Machine)", BusinessDictionary.com "עתודות הנפט ויחס עתודות/תפוקה לפי מדינות בסוף 2005", באתר המכון הישראלי לאנרגיה ולסביבה נפט גולמי, נוזלי גז טבעי, נוזלים אחרים, פצלי נפט וחולות זפת. חברת אופ"ק תפוקה ממוצעת מופחתת בשנת 2011 בגלל סכסוך פוליטי EIA, Long Term World Oil Supply, 18 April 2000; BP Statistical Review of World Energy, various issues
בית סולל בונה ירושלים

בית סולל בונה היה מבנה מודרניסטי ברחוב המלך ג'ורג' בירושלים, מול בית המוסדות הלאומיים. בבניין שכנו משרדי חברת הבנייה סולל בונה. המבנה נהרס באוגוסט 2016, תוך שימור חזית הבניין, מתוך כוונה לשלב אותה בבניין החדש שייבנה במקום. המגרש שעליו הוקם הבניין היה חלק מהשכונה הערבית-נוצרית אל אמירה (הנסיכה). לאחר הקמת מדינת ישראל נתפסו כל הנכסים שהיו בבעלות ערבית נוצרית בשכונה על ידי רשות הפיתוח כנכסי נפקדים. והמגרש נמכר לחברת סולל בונה. בניית המבנה החלה ביוני 1957 על ידי האדריכל ראובן טרוסטלר בתקופה שבה חברת סולל בונה שלטה ברוב ענף הבנייה בארץ. באותה תקופה סולל בונה הייתה הזרוע הביצועית של ההסתדרות. הבניין ריכז את פעילות סולל בונה באזור ירושלים והיה חלק משורת מבני ציבור לאומיים ברחוב הכוללת את בית המוסדות הלאומיים, בית הכנסת ישורון והיכל שלמה. מטות נוספים של החברה הוקמו בערים שונות כמו תל אביב וחיפה. בשנת 1987 מכרה חברת סולל בונה את המבנה והמגרש שסביבו ליזמים שרצו לבנות במקום בית מלון. למקום הוצעו תוכניות שונות. בחלק מהתוכניות הוצע שילוב המבנה בבניה החדשה ובחלקם הוצע להורסו. במסגרת המחאה החברתית בישראל 2011 פרצו למבנה, כמו למבנים נוספים, צעירים רבים במחאה על הימצאות מבנים נטושים באזור שזקוק כל כך לדירות למגורים. בעשור הראשון של המאה ה-21 חברת "מגדלי היכל שלמה" רכשה את הבניין. באוגוסט 2016 נהרס המבנה לצורך הקמת שני מגדלים בני 17 קומות, שהגדול מבניהם יהיה מלון בו 229 חדרים והשני ייועד למגורי יוקרה. עלויות ההשקעה בפרויקט מוערכות בכ-130 מיליון דולר. בפברואר 2018, קבוצת מלונות אינטרקונטיננטל, חתמה על הסכם ניהול עם חברת "מגדלי היכל שלמה". המלון יפעל תחת השם "אינטרקונטיננטל ירושלים". החזית הקדמית של הבניין עוצבה בצורה סימטרית שנתנה לבניין ממד ייצוגי, חלון מרכזי בעל אבן ראשה, שורת חלונות קטנים מעליו ושורה דומה מתחתיו. מעל הכניסה, לכל רוחב החזית, נבנה גגון בטון דק בצורת מניפה. לבניין היו ארבע קומות, קומת המסד בחיפוי אבן בעיבוד גס ושאר הקומות בעיבוד עדין יותר. בין קומה לקומה הפריד פס דק של אבן אפורה שהוסיף לייצוגיות המבנה. בכניסה ללובי הבניין ניצבו ארבעה עמודים אופייניים לתכנון המודרניסטי, שניים משני צידי הכניסה ושניים נוספים קרוב לקצות הבניין. דוד קרויאנקר, המשולש הירושלמי, ביוגרפיה אורבנית, ירושלים: הוצאת כתר ומכון ירושלים לחקר ישראל, 2011. מדיה וקבצים בנושא בית סולל בונה ירושלים בוויקישיתוף נועם דביר, אדריכלות: "לשמר או לא לשמר? זאת השאלה", באתר הארץ, 21 בספטמבר 2011 ירושלים: מתחם סולל בונה הישן יהפוך למתחם בית מלון ומגורים, באתר Local‏, 21 בפברואר 2012 יהושע בן אריה, ירושלים היהודית החדשה בתקופת המנדט : שכונות, בתים, אנשים , ירושלים, יד יצחק בן-צבי, 2011, עמודים: 476-482 "סולל בונה" מקים ביתו בירושלים, הארץ, 13 ביוני 1957 הדר קנה, אינטרקונטיננטל תקים בית מלון בירושלים בכ-130 מיליון דולר, באתר TheMarker‏, 14 בפברואר 2018 מיכל רז-חיימוביץ', ‏המותג אינטרקונטיננטל מתרחב: יפתח מלון יוקרה בירושלים, באתר גלובס, 14 בפברואר 2018
מסלול מסונכרן-שמש

מסלול מסונכרן-שמש, מסלול עוקב-שמש או מסלול הליו-סינכרוני (באנגלית: Sun-synchronous orbit,‏ SSO) הוא מסלול בו לוויין מקיף כוכב לכת (בדרך כלל כדור הארץ) בזווית קבועה לשמש. ללוויין במסלול זה יש צירוף של זווית נטיית מסלול וגובה הלוויין המאפשר חציית קו רוחב באותה זווית שמש מקומית. זהו מסלול מועדף על לווייני צילום בגובה נמוך, שכן זווית השמש במהלך הקפות הלוויין נשמרת יחסית קבועה, והלוויין חוצה את קו המשווה באותה שעה מקומית. מסלול עוקב שמש משמש בדרך כלל לצילום אזרחי, לתצפיות, לריגול וגם לחיזוי מזג אוויר. רוב לווייני הצילום האזרחיים נמצאים במסלול עוקב שמש בו חציית קו המשווה היא בין השעות 10:00-14:00. מסלולים מיוחדים הם מסלול זריחה - שקיעה (dawn-dusk) בו הלוויין חווה תמיד חשיפה לשמש, (בזווית שמש נמוכה של זריחה או שקיעה) כך שתאי השמש יוצרים חשמל כל הזמן - אלו מסלולים המועדפים עבור לוויינים שיש להם צריכת חשמל גבוהה כמו לווייני מכ"ם. מסלול לווייני נמוך מסלול לווייני בינוני מסלול גאוסטציונרי מסלול קוטבי
אפרים לאור

אפרים לאור (נולד ב-1951) הוא איש צבא ישראלי לשעבר, כיהן כמפקד חטיבה 7, בדרגת אל"ם. קיבל את צל"ש אלוף פיקוד הצפון במלחמת יום הכיפורים. נולד ב-1951 בברית המועצות, למשפחת ליקבורניקוב. עלה עם משפחתו לישראל ב-1960 וגדל במעברה באזור ראשון לציון. למד בפנימיה הצבאית לפיקוד שליד הגימנסיה העברית "הרצליה". ב-1969 התגייס לצה"ל ושובץ בחיל השריון. בשריון עבר לאור הכשרה כלוחם וקורס מפקדי טנקים. בהמשך השלים קורס קצינים ושימש מפקד מחלקת טנקים. במלחמת יום הכיפורים היה לאור מפקד פלוגה בחטיבה 7, שבלמה את התקפות השריון הסורי במהלך קרב עמק הבכא, תחת פיקודו של אביגדור קהלני. על חלקו במלחמה הוענק לו צל"ש אלוף מאת אלוף פיקוד הצפון, רפאל איתן. בהמשך שימש לאור כמפקד גדוד 82, ופיקד עליו במבצע ליטני. לאחר מכן פיקד על חטיבת הראל, והיה מפקדה במהלך מלחמת לבנון הראשונה. בשנת 1987 מונה למפקד חטיבה 7. ב-1989 מונה לראש מחלקת התכנון המבצעי באגף המבצעים ושירת בתפקיד עד שחרורו ב-1991. כיהן כיו"ר ועדת ההיגוי להיערכות המדינה לטיפול ברעידת אדמה וכראש המגמה לגאוגרפיה של אזורי אסון באוניברסיטת חיפה. משמש כראש המרכז לחקר אפר"ן - אירועי פתע רבי נפגעים במכון הטכנולוגי בחולון. ב-2023 מונה לוועדת ההיגוי של "המשמר הלאומי הישראלי". הוא חבר הוועד המייעץ של תנועת "הביטחוניסטים". בעל תואר ראשון בהיסטוריה, תואר שני במדיניות ציבורית ודוקטורט בניהול מקרי אסון שעשה בקינגס קולג' בלונדון. אל"ם אפרים לאור מקבל פרס הוקרה ממאיר דגן אפרים לאור בהרצאה בשטח הצופה אל הכנרת אפרים לאור ברמת הגולן על רקע מצגת עמק הבכא אפריל 2014. מדיה וקבצים בנושא אפרים לאור בוויקישיתוף יעל בניה, "לא ידעתי שבלילה כבר לא תהיה פלוגה", באתר הגבורה, במחנה, ‏ 14.04.2013, כפי שהועלה ב"אתר הגבורה". אבי בר-אלי, מומחה לרעידות אדמה ממליץ: אל תחכו למדינה, היא לא תעזור וגם לא תפצה, באתר TheMarker‏, 30 ביוני 2006 שוקי שדה, "המדינה יודעת איך צריך להיערך לרעידת אדמה, אך לא מבצעת את הצעדים שאישרה”, באתר TheMarker‏, 25 באוקטובר 2013 אבי בר-אלי, "הילדים יצרחו לא יהיה מי שישמע אותם", באתר הארץ, 30 ביוני 2006 אבי כפירי, יותר מאנטבה: המבצע הענק להצלת יהודי בריה"מ נחשף, באתר nrg‏, 10 באוקטובר 2014 אפרים לאור, באתר "בהשקט ובבטחה". צל"ש האלוף שהוענק לרס"ן אפרים לאור, באתר הגבורה, כפי שהועלה ב"אתר הגבורה". מבצע ליטני, מתוך אתר "יד לשריון". עשרות אלפי טונות של דלק בקרבת בתי מגורים: אלו מוקדי הסיכון של מפרץ חיפה, באתר הארץ, 20 באוגוסט 2020 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
סטפנוס החמישי

סטפנוס החמישי (בלטינית: Stephan V; מת ב-14 בספטמבר 891) כיהן כאפיפיור מ-885 ועד למותו ב-891. הוא מונה מיד לאחר מותו של האפיפיור אדריאנוס השלישי, ובמותו הוחלף על ידי האפיפיור פורמוסוס. כמו גם ביחסיו עם הכנסייה האורתודוקסית הסלאבית הצעירה, הוא דבק במדיניותו של האפיפיור ניקולאוס הראשון. אביו אדריאנוס, שהשתייך לאצולה הרומית, הפקיד את חינוכו לקרובו, הבישוף זכריה, הספרן של הכס הקדוש. סטפנוס נהיה קרדינל כומר של סאנטי על יד מרינוס. הוא נבחר לתפקידו בספטמבר 885 מבלי להמתין לאישור הקיסרי. במהלך כהונתו של סטפנוס הוא נקרא להתמודד עם בעיית רעב שנגרמה על ידי בצורת וארבה. אוצר האפיפיור היה ריק, והוא נאלץ להישען על עושרו של אביו כדי שלכנסייה יהיה כסף. הוא השתמש בכספו כדי להציל שבויים, ולתקן את הכנסיות. בעקבות מותו של מתודיוס הקדוש, הוא הוחלף על ידי תלמידו Gorazd. עם זאת, בשל השפעתם של אנשי הדת הגרמנים, סטפנוס אסר על השימוש בליטורגיה סלאבית. ובכך הכריח את הסלאבים להצטרף לכנסייה האורתודוקסית. סטפנוס מת בשנת 891 ונקבר בבזיליקת שנים עשר השליחים. מדיה וקבצים בנושא סטפנוס החמישי בוויקישיתוף סטפנוס החמישי, באתר אנציקלופדיה בריטניקה (באנגלית)
אדוארד ולנטיין בלומפילד

אדוארד ולנטיין בלומפילד (באנגלית: Edward Valentin Blomfield;‏ 14 בפברואר 1788 – 9 באוקטובר 1816) היה קלאסיקן אנגלי ואחי הארכיבישוף של לונדון, צ'ארלס בלומפילד (Charles Blomfield). בלומפילד נולד בברי סנט אדמונדס והיה בנו השני של צ'ארלס בלומפילד, מנהל בית הספר בברי סנט אדמונדס. אדוארד התמחה בבלשנות. בלומפילד רכש מספר פרסים בתחום הלימודים הקלאסיים באוניברסיטה שלו והפך לעמית ומרצה במכללת עמנואל שבאוניברסיטת קיימברידג'. בשנת 1813 טייל בגרמניה ופגש אישים חשובים. בשובו, הוא פרסם בעיתון Museum Criticum (מספר II) מאמר על מצב הספרות הקלאסית בגרמנית. בלומפילד ידוע בעיקר בזכות תרגומו של Matthiae's Greek Grammar‏ (1819). ביוגרפיה ערך זה כולל קטעים מתורגמים מהערך Blomfield, Edward Valentine מהמהדורה האחת-עשרה של אנציקלופדיה בריטניקה, הנמצאת כיום בנחלת הכלל ערך זה הוא קצרמר בנושא בריטים. אתם מוזמנים לתרום לוויקיפדיה ולהרחיב אותו.
ארבע-קו מצרי

ארבע-קו מצרי (שם מדעי: Psammophis aegyptius) הוא נחש תת-ארסי ממשפחת הזעמניים, הדומה מאוד לארבע-קו מובהק אך יותר ארוך ממנו. במשך שנים חשבו שהוא ארבע-קו מובהק והוא נכלל באוספים מדעיים בתור ארבע-קו מובהק. אורכו של הנחש עד 170 ס"מ אך לרוב קצר מכך. צבע הגוף חום־צהבהב או חלוד, וסביב העין מצוי פס חום הנמשך מהנחיר עד הצוואר. אפשר להבחין בפסים דקים לאורך גופו אך זה רק בקושי. הראש צר ומוארך, העיניים גדולות והאישונים עגולים. הגחון וחלקו התחתון של הראש ורדרדים ומנוקדים בכתמים אדמדמים. מספר מגיני הגחון עולה על 185 ובכך הוא נבדל מארבע-קו מובהק שמספר מגיני גחונו נמוך מ-185. מדובר בנחש זריז מאוד, פעיל יום, השוכן גם בקרקע ועל על שיחים ועצים. מיטיב לטפס על מצוקים ומאכלס ערוצי נחלים גדולים בסביבה מדברית קיצונית. בישראל הוא מצוי באזור אילת ובדרום הערבה בלבד. אין מידע רב על רבייתו מלבד העובדה כי המין מטיל ביצים. ניזון מציפורים קטנות, מכרסמים ולטאות. הציד מתבצע תוך כדי מרדף. מצב השימור שלו הוא בסכנת הכחדה. אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. ISBN 978-965-91880-2-4, עמודים: 206-207 מדיה וקבצים בנושא ארבע-קו מצרי בוויקישיתוף ארבע-קו מצרי, באתר ITIS (באנגלית) ארבע-קו מצרי, באתר NCBI (באנגלית) ארבע-קו מצרי, באתר Animal Diversity Web (באנגלית) ארבע-קו מצרי, באתר GBIF (באנגלית) ארבע-קו מצרי באתר הרשימה האדומה של IUCN ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו.
נייט

נייט (Knight) הוא שם משפחה שמקורו באנגלית ומשמעותו אביר. Nate הוא שם פרטי שנגזר מהשם נתנאל. האם התכוונתם ל... אישים: אליוט נייט – שחקן בריטי אריק נייט – סופר בריטי בוב נייט – מאמן כדורסל אמריקאי גלדיס נייט – זמרת, שחקנית ואשת עסקים אמריקאית דייוויד נייט – רוכב מרוצי אופנועי שטח בריטי דיימון נייט – סופר אמריקאי טומי נייט – שחקן אנגלי טי אר נייט – שחקן אמריקאי סטיבן נייט – תסריטאי בריטי סטרלינג נייט – שחקן וזמר אמריקאי רבקה נייט – שחקנית אנגלייה שירלי נייט – שחקנית אמריקאית נייט דוג – ראפר/זמר רית'ם אנד בלוז אחר: נייט הגדול – סדרת ספרי קומיקס נייט גריי – דמות קומיקס של גיבור-על מחברת מארוול קומיקס ניט אישים ששמם הפרטי הוא נייט